หนุเป็นประจำเดือนมมาไม่ปกติคะ บางครั้งก็มาปกติ ประมาณ 3 เดือนก็เริ่มมาบ้างไม่มาบ้างหรือบางเดือน มาถึง 2 ครั้งคะ นานสุดที่เคยหายก็เกือบ 4-5 เดือนถึงจะมาคะ ตกขาวเยอะมาก เยอะแทบจะทุกวัน แบบนี้หนูควรทำยังไงสคะ หรือไปหา
สวัสดีค่ะ การที่ประจำเดือนมาไม่ปกติ คือนานๆ มาสักครั้ง บางครั้งหายไป 4-5 เดือน บางครั้งมาเดือนละ 2 ครั้ง อาจเกิดจาก1. มีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นสำหรับตกขาวที่ออกมาปริมาณมาก อาจเกิดจากฮอร์โมนที่ผิดปกติได้ ซึ่งอาจเป็นสาเหตุเดียวกับที่ทำให้มีประจำเดือนมาผิดปกติ หรืออาจเกิดจากสาเหตุอื่น ที่ไม่ได้เกี่ยวข้องกัน เช่น มีการอักเสบของเชื้อแบคทีเรียในช่องคลอด ติดเชื้อราในช่องคลอด ติดเชื้อปรสิต หนองใน เป็นต้นดังนั้น หากยังคงมีประจำเดือนมาผิดปกติ หรือยังคงมีตกขาวปริมารมากทุกวัน ก็ควรไปพบสูติ-นรีแพทย์เพื่อตรวจหาสาเหตุและรักษาค่ะ